[pic] | KOMISIJA EVROPSKIH SKUPNOSTI |

Bruselj, 30.10.2008

COM(2008) 687 konč.

2006/0274 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembi skupnega stališča Sveta, ki jo predlaga Evropski parlament, glede predloga

UREDBE EVROPSKEGA PARLAMENTA IN SVETA o spremembi Uredbe (ES) št. 881/2004 o ustanovitvi Evropske agencije za železniški promet

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0274 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembi skupnega stališča Sveta, ki jo predlaga Evropski parlament, glede predloga

UREDBE EVROPSKEGA PARLAMENTA IN SVETA o spremembi Uredbe (ES) št. 881/2004 o ustanovitvi Evropske agencije za železniški promet

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament na drugi obravnavi. Komisija v nadaljevanju predstavlja svoje mnenje o spremembi, ki jo je predlagal Parlament.

2. Ozadje

Datum predložitve predloga Evropskemu parlamentu in Svetu (dokument COM(2006) 785 konč. – 2006/0274 COD): | 13. 12. 2006 |

Datum mnenja Evropskega ekonomsko-socialnega odbora: | 11. 7. 2007 |

Datum mnenja Evropskega parlamenta po prvi obravnavi: | 29. 11. 2007 |

Datum sprejetja skupnega stališča s soglasjem: | 3. 3. 2008 |

Datum mnenja Evropskega parlamenta (po drugi obravnavi): | 9. 7. 2008 |

3. CILJ PREDLOGA KOMISIJE

Evropska komisija je 13. decembra 2006 sprejela vrsto ukrepov za podporo oživitvi železniškega sektorja z odpravo ovir za promet vlakov po evropskem železniškem omrežju.

Komisija je to pobudo dala iz dveh glavnih razlogov:

- da se z zagotovitvijo preglednejšega in učinkovitejšega postopka za vključevanje lokomotiv v obratovanje olajša prosto gibanje vlakov znotraj EU;

- da se s prenovitvijo in združitvijo direktiv o železniški interoperabilnosti poenostavi zakonodajno okolje.

Namen enega od teh ukrepov je spremeniti uredbo, s katero je bila ustanovljena Evropska železniška agencija, da se v to uredbo vključijo nove naloge, na podlagi katerih se bo olajšalo prosto gibanje vlakov. Zlasti:

- pripraviti referenčni dokument, ki bo prikazal medsebojno ustrezanje vseh nacionalnih predpisov, ki jih države članice uporabljajo v zvezi z vključevanjem voznega parka v obratovanje;

- organizirati delo mreže nacionalnih varnostnih organov z namenom, da se postopoma zmanjša število nacionalnih predpisov, ki so jih uvedle posamezne države, in da se ugotovi, kateri od teh predpisov se lahko štejejo za enakovredne;

- na zahtevo nacionalnih varnostnih organov ali Komisije pripraviti tehnična mnenja.

Poleg tega se je pri tem spreminjanju uredbe zdelo ustrezno, da se na podlagi izkušenj, pridobljenih po ustanovitvi Agencije, podrobno opredeli več nalog, zlasti v okviru vzpostavitve sistema ERTMS (evropski sistem za vodenje železniškega prometa) in registrov voznega parka.

4. MNENJE KOMISIJE O SPREMEMBAH, KI JIH JE PREDLAGAL EVROPSKI PARLAMENT

Po več mesecih pogajanj v času slovenskega predsedovanja je bila 24. junija 2008 na neformalnem pogovoru treh strani najdena rešitev za dosego dogovora. Ta dogovor se nanaša predvsem na naloge agencije glede ERTMS.

Komisija lahko sprejme kompromisno spremembo, ki jo je Evropski parlament sprejel na drugi obravnavi.